
Sülysáp Nagyközség Önkormányzata
P o l g á r m e s t e r é t ő l
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: 7823-15/2012
Előterjesztést készítette: Horváth Balázs műszaki és beruházási ügyintéző

Előterjesztés elkészítésének időpontja: 2012. augusztus 6.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: útterv (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. augusztus 16-án tartandó munkaterv szerinti ülésére

13. napirendhez

Tárgy: Úri út közvilágításának bővítése 
Tisztelt Képviselő-testület!

A „ROP- országos közutakon burkolat-felújítás, hídfelújítás kiviteli tervdokumentációjának elkészítése és tervezői művezetés III.-4. kör” tárgyú közbeszerzési eljárás során, a RODEN Mérnökiroda Kft. a Közép-magyarországi Régióban meghirdetett 23 útszakaszból 17 útszakasz burkolat-felújítási kivitelezési terveinek elkészítését nyerte meg, köztük a 3113. jelű Úri út burkolat-felújításának kiviteli terveit is.

Az Új Széchenyi Terv keretein belül meghirdetett „közlekedési kapcsolatok fejlesztése” tárgyú pályázatra az út felújítási tervei ez év második felében kerültek benyújtásra, és várhatóan 2013. I. félévében kerül megkezdésre a munka.
A jóváhagyott kiviteli tervdokumentáció tartalmaz egy forgalomcsökkentő szigetet is, mely külterületen, a lakott terület után helyezkedne el. Annak ellenére készült el így a terv, hogy a 2010-ben folytatott egyeztetések mindegyikén részt vettünk, és folyamatosan kértük, hogy – a más településeken (pl. Mende, Maglód) is alkalmazott módon – a belterületi útszakasz elejére kerüljön a sziget. Ugyanis az elhelyezés feltétele, hogy megfelelő közvilágítás kerüljön kiépítésre a szigetig.
Mindezek okán a Magyar Közút Nonprofit Zrt. a közelmúltban megkereste önkormányzatunkat, hogy nyilatkozzon: vállalja-e a közvilágítás bővítésének költségeit. Tájékoztatásuk szerint, amennyiben az önkormányzat nem tudja vagy nem kívánja vállalni a közvilágítás kiépítését, a forgalomcsillapító sziget nem valósulhat meg.

A közvilágítás bővítésének szükséges távja 130-140 m, mely szakaszra 4-5 db közvilágítási oszlopot kell letelepíteni. Az oszlopok kiépítése (tervezéssel) 150.000 Ft/db, tehát a bekerülési költség nagyjából 750.000 Ft-ra becsülhető, amit várhatóan a 2013. évi költségvetésben kell biztosítanunk.

Tekintettel arra, hogy az Úri út – a hosszú egyenes szakasz miatt – már így is balesetveszélyes, amit a felújított útburkolat tovább súlyosbíthat, a költségek ellenére javaslom a fejlesztés megvalósítását.
…/2012. (VIII. 16.) ÖKT határozati javaslat

Sülysáp Nagyközség Önkormányzat Képviselő-testülete
1./ Úgy nyilatkozik, hogy a 3113. jelű út 12+963 - 12+990 km szelvény között megvalósítandó forgalomcsillapító szigetig terjedően vállalja a közvilágítási hálózat bővítését, aminek kivitelezéséről az útépítési beruházás megkezdéséig gondoskodik.

2./ A beruházás várhatóan 750.000 Ft összegű bekerülési költségét a 2013. évi költségvetésében biztosítja.

3./ Felkéri és felhatalmazza a polgármestert a szükséges intézkedések megtételére.




Határidő: 1./ azonnal; 2./ 2013. február 15. 3./ 2013. június 30.
Felelős: polgármester
Sülysáp, 2012. augusztus 8.

Horinka László s.k.


polgármester

Láttam! 
Sülysáp, 2012. augusztus 8.

Tóth Krisztina jegyző s.k.

